钦定古今图书集成/方舆汇编/边裔典/第134卷 > 《后唐本纪后论》五代史
## 钦定古今图书集成/方舆汇编/边裔典/第134卷 > 《后唐本纪后论》五代史

呜呼！世久而失其传者多矣，岂独史官之谬哉？李氏
之先，盖出于西突厥，本号朱邪，至其后世，别自号曰
沙陀，而以朱邪为姓，拔野古为始祖。其《自序》云：“沙陀
者，北庭之碛也。当唐太宗时，破西突厥诸部，分同罗
仆骨之人，于此碛置沙陀府，而以其始祖拔野古为
都督，其传子孙数世，皆为沙陀都督，故其后世因自
号沙陀。”然予考于《传记》，其说皆非也。夷狄无姓氏，朱
邪，部族之号耳。拔野古与朱邪同时人，非其始祖，而
唐太宗时未尝有沙陀府也。唐太宗破西突厥，分其
诸部，置十三州，以同罗为龟林都督府，仆骨为金微
都督府，拔野古为幽陵都督府，未尝有沙陀府也。当
是时，西突厥有铁勒、延陀、阿史那之类为最大。其别
部有同罗、仆骨、拔野古等以十数，盖其小者也。又有
处月、处密诸部，又其小者也。“朱邪”者，处月别部之号
耳。太宗二十二年，已降拔野古，其明年，阿史那贺鲁
叛。至高宗永徽二年，处月、朱邪孤注，从贺鲁战于牢
山，为契苾何力所败，遂没不见。后百五六十年，当宪
宗时，有朱邪尽忠及子执宜，见于中国，而自号沙陀，
以朱邪为姓矣。盖沙陀者，大碛也，在《金莎山》之阳，蒲
类海之东。自处月以来，居此碛，号“沙陀突厥。”而夷狄
无文字传记，朱邪又微不足录，故其后世自失其传。
至尽忠孙，始赐姓李氏。李氏后大，而夷狄之人遂以
沙陀为贵种云。

唐

### 太宗贞观十四年流鬼国遣子入贡

按《唐书太宗本纪》不载。按流鬼本传：“流鬼去京师
万五千里，直黑水靺鞨东北，少海之北，三面皆阻海，
其北莫知所穷。人依屿散居，多沮泽，有鱼盐之利。地
蚤寒，多霜雪，以木广六寸，长七尺系其上，以践冰，逐
走兽。土多狗，以皮为裘。俗被发。粟似莠而小，无蔬蓏
它谷。胜兵万人。南与莫曳、靺鞨邻，东南航海十五日行”，乃至贞观十四年。其王遣子可也《余莫》《貂皮》更三
译来朝。授骑都尉遣之。

按杜氏《通典》，“流鬼在北海之北，北至夜叉国，馀三面
皆抵大海，南去莫设靺鞨，船行十五日。无城郭，依海
岛散居。掘地深数尺，两边斜竖木构为屋。人皆皮服，
又狗毛杂麻为布而衣之。妇人冬衣豕鹿皮，夏衣鱼
皮，制与獠同。多沮泽，有盐鱼之利。地气沍寒，早霜雪，
每坚冰之后，以木广六寸，长七尺，施系其上，以践层”
冰，逐及奔兽。俗多狗，胜兵万馀人。无相敬之礼。官寮
之法，不识四时节序，有他盗入境，乃相呼召。弓长四
尺馀，箭与中国同。以骨石为镞，乐有歌舞，死解封树，
哭之三年。无馀服制靺鞨，有乘海至其国，货易，陈国
家之盛业。于是其君长孟蜯遣其子可也。余志大唐
贞观十四年，三译而来朝贡。初至靺鞨不解乘马，上
即颠坠。其长老人传言：其国北一月行，有夜叉人，皆
豕牙翘出啖人，莫有涉其界，未尝通聘。

唐

### 太宗贞观二十三年拔悉蜜入朝

按《唐书太宗本纪》不载。按拔悉蜜本传，“拔悉蜜贞
观二十三年始来朝。”

### 元宗天宝三载八月丙午拔悉蜜攻突厥杀乌苏米施可汗来献其首

按《唐书元宗本纪》云云。按《拔悉蜜本传》：“天宝初，与
回纥叶护击杀突厥可汗，立拔悉蜜大酋阿史那施
为贺腊毗伽可汗，遣使者入谢，元宗赐紫文袍、金钿
带、鱼袋。不三岁，为葛逻禄、回纥所破，奔北庭。后朝京
师，拜左武卫将军，地与众归回纥。”

唐

### 高宗永徽元年葛逻禄三族内属

按《唐书高宗本纪》，不载。按《葛逻禄本传》：“葛逻禄本
突厥诸族，在北庭西北，金山之西，跨仆固振水，包多
怛岭，与车鼻部接。有三族：一谋落，或为谋剌；二炽俟，
或为婆匐；三踏实力。永徽初，高偘之伐车鼻可汗，三
族皆内属。”

### 显庆二年以葛逻禄三族各为都督府

按《唐书高宗本纪》，不载。按《葛逻禄本传》：“显庆二年，
以谋落部为阴山都督府，炽俟部为大漠都督府，踏
实力部为元池都督府，即用其酋长为都督。后分炽
俟部置金附州三族当东西突厥间，常视其兴衰，附
叛不常也。后稍南徙，自号三姓叶护，兵强甘于斗，延
州以西诸突厥皆畏之。”

### 元宗开元三年四月突厥部三姓葛逻禄来附

按《唐书元宗本纪》云云。按《葛逻禄本传》：“开元初再
来朝。”

### 天宝十二载九月甲寅葛逻禄叶护执阿布思

按《唐书元宗本纪》云云。按《葛逻禄本传》：“天宝时，与
回纥拔悉蜜共攻杀乌苏米施可汗，又与回纥击拔
悉蜜，走其可汗阿史那施于北廷，奔京师，葛禄与九
姓复立回纥叶护，所谓怀仁可汗者也。于是葛禄之
处乌德犍山者，臣回纥，在金山；北廷者，自立叶护，岁
来朝。久之，叶护顿毗伽缚突厥叛酋阿布思，进封金
山”郡王，天宝间凡五朝。

### 肃宗至德 年葛逻禄徙十姓可汗故地

按《唐书肃宗本纪》不载。按《葛逻禄本传》，“至德后，葛
逻禄濅盛，与回纥争彊，徙十姓可汗故地，尽有碎叶、
怛逻斯诸城，然限回纥，故朝会不能自达于朝。”

唐

### 中宗嗣圣十六年〈即武后圣历二年〉突骑施遣子入朝按唐书武后本纪不载按突骑施本传突骑施乌质勒西突厥别部也自贺鲁破灭二部可汗皆先入

“侍，虏无的君。”乌质勒隶斛瑟罗为莫贺达干。斛瑟罗
政残，众不悦，而乌质勒能抚下有威信，诸胡顺附，帐
落寖盛。乃置二十都督，督兵各七千，屯碎叶西北，稍

州，尽并斛瑟罗地。圣历二年，遣子《遮弩》来朝，武后厚
加慰抚。神龙中，封怀德郡王。是岁，乌质勒死，其子嗢
鹿州都督娑葛为左骁卫大将军，袭封爵。是时胜兵
三十万，诏十姓可汗阿史那怀道持节册命，赐宫人
四。

### 景龙三年七月丙辰娑葛降

按《唐书·中宗本纪》云云。按《突骑施传》，“景龙中，遣使
者入谢，中宗为御前殿，引万骑、羽林二仗，引见劳归。
俄与其将阙啜忠节交怨，兵相加暴。娑葛讼忠节罪，
请内之京师。忠节以千金赂宰相宗楚客等，愿无入
朝，请导吐蕃击娑葛以报。”楚客方专国，即以御史中
丞冯嘉宾持节经制。嘉宾与忠节书疏反复，娑葛逻
得之，遂杀嘉宾，使弟遮弩率兵盗塞。安西都护牛师
奖与战，火烧城，师奖败，死之，表索楚客头以徇。大都
护郭元振表娑葛状直，当见赦，诏许，西土遂定。既而
与遮弩分治其部，遮弩恨众少，叛归默啜，请为乡导，
反攻其兄。默啜留遮弩，自以兵二万击娑葛，禽之。默
啜归语遮弩曰：“汝兄弟不相协，能尽心事我乎？”两杀
之，

### 元宗开元五年突骑施苏禄入朝诏封忠顺可汗

按《唐书元宗本纪》，不载。按《突骑施传》，“突骑施别种
车鼻施磊啜苏禄者，裒拾馀众，自为可汗。苏禄善抚循，
其下，部种稍合，众至三十万，于是复雄西域。开元五
年始来朝，授右武卫大将军、突骑施都督，却所献不
受，以武卫中郎将王惠持节拜苏禄左羽林大将军、
顺国公，赐锦袍、钿带、鱼袋七事，为金方道经略大使。”
然诡猾不纯，臣于唐，天子羁系之，进号“忠顺可汗。”
开元二十三年十月戊申，突骑施寇边。

开元二十四年正月北庭都护盖嘉运及突骑施战
败之八月突骑施请和。

按：以上《唐书·元宗本纪》云云。按《突骑施本传》：开元
五年，后遣使者纳贽，帝以阿史那怀道女为交河公
主妻之。是岁，突骑施鬻马于安西，使者致公主教于
都护杜暹，暹怒曰：“阿史那女敢宣教邪？”笞其使，不报。
苏禄怒，阴结吐蕃，举兵掠西镇，围安西城。暹方入当
国，而赵颐贞代为都护，乘城久之，出战，又败。苏禄略
人畜，发囷贮，徐闻暹已宰相，乃引去，即遣首领叶支
阿布思来朝，元宗召见，飨之。会东突厥使者亦来，与
争长，曰：“突骑施国小，且突厥臣，不宜居上。”苏禄使者
曰：“宴乃为我，不可下。”遂设东西幄，而苏禄使者西席，
乃克宴。始，苏禄爱治其人，性勤约，每战有所得，尽以
予下，故诸族附悦之，为尽力。又交通吐蕃、突厥二国，
皆以女妻之，遂立三国女并为可敦，以数子为叶护。
费日广而无素储，晚年愁窭不聊，故卤获稍留不分，
下始贰矣。又病风，一支挛不事事，于是大首领莫贺
达干、都摩支二部方盛，而种人自谓娑葛后者为黄
姓，苏禄部为黑姓，更相猜仇。俄而莫贺达干、都摩支
夜攻苏禄，杀之，都摩支又背达干，立苏禄子吐火仙
骨啜为可汗，居碎叶城，引黑姓可汗参微特勒保怛
逻斯城，共击达干。帝使碛西节度使盖嘉运和抚突
骑施、拔汗那西方诸国。莫贺达干与嘉运率石王莫
贺咄吐屯、史王斯谨提共击苏禄子，破之碎叶城。吐
火仙弃旗走，禽之，并其弟叶护顿阿波。疏勒镇守使
夫蒙灵察挟锐兵与拔汗那王掩怛逻斯城，斩黑姓
可汗与其弟拨斯，入曳建城，收交河公主及苏禄可
敦、尔微可敦而还。又料西国散亡数万人，悉与拔汗
那王诸国皆降。处木昆匐延、阙律啜等诸部皆上书
谢曰：“生于荒裔，国乱王薨，更相攻屠，赖天子遣嘉运
将兵，诛暴拯危，愿得稽首圣颜，以部落附安”西，永为
外臣。许之。

开元二十七年八月，碛西节度使盖嘉运，败突骑施
于贺逻岭，执其可汗吐火仙。

按《唐书·元宗本纪》云云。按《突骑施本传》，阙律啜请
为外臣，明年擢为右骁卫大将军，册石王为顺义王，
加拜史王为特进，显酬其功。嘉运俘吐火仙骨啜献
太庙，天子赦，以为左金吾卫员外大将军，修义王顿
阿波为右武卫员外将军，以阿史那怀道子昕为十
姓可汗，领突骑施所部。莫贺达干怒曰：“平苏禄，我功
也，今立昕谓何？即诱诸落叛。”诏嘉运招谕，乃率妻子
及纛官首领降，遂命统其众。

开元　　　年，复以阿史那怀道子昕为可汗。昕至
但阑城，为莫贺咄所杀。

按《唐书元宗本纪》，不载。按《突骑施本传》，“莫贺达干
降后，复以昕为可汗，遣兵护送。昕至但阑城，为莫贺
咄所杀，莫贺咄自为可汗，安西节度使夫蒙灵察诛
斩之，以大纛官都摩支阙颉斤为三姓叶护。”

### 天宝元年突骑施部以黑姓伊里底蜜施骨咄禄毗伽为可汗

按《唐书元宗本纪》不载。按《突骑施本传》：“天宝元年，
突骑施部更以黑姓伊里底蜜施骨咄禄毗伽为可汗，数通使贡。”

天宝十二载，突骑施黑姓部立登里伊罗蜜施为可
汗。

按《唐书元宗本纪》不载。按《突骑施本传》十二载：“黑
姓部立登里伊罗蜜施为可汗，亦赐诏册。至德后，突
骑施衰，黄、黑姓皆立可汗相攻，中国方多，故，不暇治
也。”

### 肃宗乾元 年黑姓可汗遣使者入朝

按《唐书肃宗本纪》不载。按《突骑施本传》：“乾元中，黑
姓可汗阿多裴罗犹能遣便者入朝。”

### 代宗大历 年突骑施部臣役于葛禄斛瑟罗馀部附回鹘

按《唐书代宗本纪》不载。按《突骑施本传》：“大历后，葛
逻禄盛，徙居碎叶川，二姓微，至臣役于葛禄。斛瑟罗，
馀部附回鹘，及其破灭，有特庞勒居焉耆城，称叶护，
馀部保金莎领，众至二十万。”

唐

### 元宗开元十一年达姤首领朝贡

按《唐书元宗本纪》不载。按《流鬼传》：开元十一年，达
姤部首领入贡。达姤，室韦种也，在那河阴冻末王〈一本
作河〉之东“西接黄头室韦，东北距达末娄云。”

唐

### 元宗开元十一年达末娄遣使入贡

按《唐书元宗本纪》，不载。按《流鬼传》，“开元十一年，又
有达末娄、达姤二部首领朝贡。达末娄自言北扶馀
之裔，高丽灭其国，遣人度那河，因居之，或曰萌漏河，
东北流入黑水。